กินยาคุมฉุกเฉิน วันที่ 19/11/2563 เเล้วหลังจากกิน เมนส์มาวันที่ 26/11/63- วันที่ 30/11/63 เเละพอวันที่ 7,8,9,10,11,12,13 ธันวาคม 2563 มาตกขาวสีน้ำตาลเหมือนประจำเดือนค้าง กระปริดกระปรอย เป็นสีดำตาลจนดำ บางครั้งเหมือนปนเลือด อยากทราบว่ามีผลจากยาคุมฉุกเฉินหรือเป็นอะไรเกียวกับมดลูกหรือไม่ ไม่มีอาการปวดท้องเลย เเต่ปวดหลังนิดหน่อย ไม่เเน่ใจว่านั่งทำงานเยอะหรือไม่ หรือมีอาการจากมดลูกมีปัญหา อยากทราบปัญหา
สวัสดีค่ะ การใช้ยาคุมฉุกเฉินนั้น เป็นการรับประทานยาคุมกำเนิดชนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดโดยหลังจากการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ดังนั้นการที่มีเลือดออกตามหลังการใช้ยาประมาณ 1-2 สัปดาห์ อาจจะเป็นผลข้างเคียงของการใช้ยาได้ หรืออาจเป็นเลือดตามรอบเดือนได้เช่นกัน แต่ก็อาจจะเร็วเกินไปที่จะเป็นเลือดตามรอบเดือน สาเหตุอื่นๆของการมีเลือดออกผิดปกติทางช่องคลอดเช่นมีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นควรยืนยันการตั้งครรภ์ด้วยตนเองก่อน ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผล และยังมีเลือดออกต่อเนื่อง ควรไปยืนยันผลที่รพ.และหาสาเหตุต่อไป